REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/28-20

31. januar 2020. godine

B e o g r a d

Z A P I S N I K

142. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 31. JANUARA 2020. GODINE

Sednica je počela u 11.05 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Bojan Torbica, Srbislav Filipović, Vesna Marković, Aleksandra Majkić, Petar Petrović, Balint Pastor, Neđo Jovanović, Živan Đurišić, zamenik člana i Milena Ćorilić, zamenik člana.

Sednici nisu prisustvovali članovi Odbora: Krsto Janjušević, Bajro Gegić, Gordana Čomić, Dejan Šulkić, Vesna Nikolić Vukajlović, Ljupka Mihajlovska i Vjerica Radeta.

Na predlog predsednika, Odbor je jednoglasno (10 glasova za) usvojio predloženi dnevni red.

**D n e v n i r e d:**

1. Razmatranje Predloga za donošenje autentičnog tumačenja člana 48. stav 6. Zakona o izvršenju i obezbeđenju („Službeni glasnik RS“, br. 106/2015, 106/2016-autentično tumačenje, 113/2017-autentično tumačenje i 54/2019), koji je podneo narodni poslanik dr Aleksandar Martinović

**Prva tačka dnevnog reda:** Razmatranje Predloga za donošenje autentičnog tumačenja člana 48. stav 6. Zakona o izvršenju i obezbeđenju („Službeni glasnik RS“, br. 106/2015, 106/2016-autentično tumačenje, 113/2017-autentično tumačenje i 54/2019), koji je podneo narodni poslanik dr Aleksandar Martinović

U uvodnim napomenama predsednik Odbora je obavestio prisutne članove i zamenike članova Odbora da je Vlada, na podneti Predlog za donošenje autentičnog tumačenja člana 48. stav 6. Zakona o izvršenju i obezbeđenju, koji je podneo narodni poslanik dr Aleksandar Martinović, dala Mišljenje broj 011-065/20-1 od 30. januara 2020. godine, kojim se predlaže Narodnoj skupštini da Predlog za donošenje autentičnog tumačenja predmetne odredbe prihvati iz razloga navedenih u obrazloženju tog predloga.

U diskusiji su učestvovali Neđo Jovanović i Đorđe Komlenski.

U nastavku sednice Odbor je razmotrio Predlog za donošenje autentičnog tumačenja odredbe člana 48. stav 6. Zakona o izvršenju i obezbeđenju, koji je podneo narodni poslanik dr Aleksandar Martinović i ocenio da je isti opravdan.

Odbor je jednoglasno (10 glasova za) odlučio da dostavi Narodnoj skupštini Predlog autentičnog tumačenja odredbe člana 48. stav 6. Zakona o izvršenju i obezbeđenju.

Odbor je jednoglasno (10 glasova za) odlučio da Predlog autentičnog tumačenja odredbe člana 48. stav 6. Zakona o izvršenju i obezbeđenju dostavi Narodnoj skupštini po hitnom postupku.

Za prestavnika Odbora na sednici Narodne skupštine određen je predsednik Odbora.

 Odbor je odluku doneo jednoglasno (10 glasova).

 Sednica je završena u 11,15 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski